OpenLLM-France/wikimedia huggingface dataset:
# Matte Yehuda

Matte Yehuda (en hebreu: מטה יהודה) (en català: La tribu de Judà) és un consell regional que agrupa diferents llogarrets repartits per un territori entre Tel-Aviv i Jerusalem. Es fundà, oficialment, el 25 de juny de 1964 a partir de la fusió de quatre entitats municipals. Actualment, Matte Yehuda té repartits per una superfície de 586 km² més de 30.000 habitants, que provenen en la seva majoria del Iemen, el nord d'Àfrica, Europa Central, Rússia i l'Europa de l'Est.

## Estructura municipal

Matte Yehuda, com a consell regional que és, agrupa en una única estructura municipal diversos nuclis habitats que, per si sols i, com que són molt petits, no podrien tenir ajuntament propi. A Matte Yehuda hi ha:
* 41 moixavim
* 9 assentaments
* 8 quibutsim
* 6 pobles
El govern del municipi s'estructura mitjançant un parlament local, que es forma amb un representant per cada poble. Les tasques d'aquest parlament són l'elecció de l'alcalde i dels regidors, l'aprovació dels pressupostos i la direcció de la política comunal.

## Ensenyament

Matte Yehuda disposa de dues escoles secundàries (una de religiosa i una de laica), amb aproximadament mil escolars. Hi ha també deu escoles primàries, amb 2.500 alumnes, i 64 llars d'infants amb 1.500 inscrits. 1.800 nens i nenes, a més, van a escola a altres municipis, sobretot a Jerusalem.

## Economia

Un 50% del territori municipal és format, bàsicament, per boscos (100.000 hectàrees), parcs nacionals i zones de protecció ecològica, així com per jaciments arqueològics.
La resta del territori no urbà es destina principalment al sector primari. L'agricultura ocupa 40.000 hectàrees i produeix, majoritàriament, fruita, vi, verdures, cotó, flors i blat. També hi ha nombroses granges bovines i d'aviram, que produeixen llet, carn i ous. També disposa de nombrosos establiments de turisme rural.

## Llista de municipis
### Quibutsim

* Harel
* Kiryat Anavim
* Ma'ale HaHamisha
* Nahshon
* Netiv HaLamed-Heh
* Ramat Rachel
* Tzora
* Tzova

### Moixavim

| Aderet Agur Aminadav Aviezer Bar Giora Beit Zayit Beit Meir Beit Nekofa Bekoa Eshtaol Even Sapir Gefen Givat Yearim Givat Yeshayahu Kfar Uria Kisalon Luzit Mevo Beitar Mata Mahsia | Mesilat Zion Naham Nehusha Nes Harim Neve Ilan Neve Michael Ora Ramat Raziel Sdot Micha Shoeva Shoresh Taoz Tal Shahar Tarum Tirosh Tzafririm Tzelafon Yad HaShmona Yishi Zanoah Zekharia |

### Pobles

* Gizo
* Motza Illit
* Ein Naqquba
* Ein Rafa
* Neve Shalom
* Kiryat Yearim (Llogaret juvenil)

### Assentaments

* Nataf
* Srigim
* Tzur Hadassah
* Deir Rafat
* Escola Agricola Ein Kerem
* Eitanim
* Givat Shemesh
* Kfar Zoharim
* Yedida

## Ciutats agermanades

* Vantaa (Finlàndia)
* Würzburg (Alemanya)
# Melanocètids

Els melanocètids (Melanocetidae) són una família de peixos marins abissals, amb un únic gènere Melanocetus, pertanyent a l'ordre dels Lophiiformes. El nom de la família Melanocetidae prové del grec melanos, que significa "negre", i cetus que significa "monstre del mar".
En moltes espècies de raps de profunditat els mascles acaben vivint com a paràsits de les femelles.

## Característiques físiques

La bioluminescència és produïda per bacteris.
# Divisió de Nagar

La divisió de Nagar fou una entitat administrativa de l'estat de Mysore suprimida el 1883, que estava formada pels districtes de Kadur, Shimoga i Chitaldroog o Chitaldrug. La superfície era de 30.179 km² i la formaven 4766 pobles. La població el 1871 era d'1.364.261 i el 1881 d'1.204.365 habitants. Quan després de la independència de l'Índia es van restaurar les divisions, el territori va quedar dins la divisió de Bangalore.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Cantó d'Aigrefeuille-sur-Maine

El cantó d'Aigrefeuille-sur-Maine (bretó Kanton Kelenneg-ar-Mewan) és una divisió administrativa francesa situat al departament de Loira Atlàntic a la regió de Loira Atlàntic, però que històricament ha format part de Bretanya.

## Composició

El cantó aplega 8 comunes :
| Nom francès | Nom bretó | Població | km² | Codi Postal | Codi INSEE |
| Aigrefeuille-sur-Maine | Kellenneg-ar-Mewan | 2.151 | 14,58 | 44140 | 44002 |
| Geneston | Banaleg-ar-Gevred | 2.217 | 8,04 | 44140 | 44223 |
| La Planche | Ar Plank | 2.075 | 24,42 | 44140 | 44127 |
| Le Bignon | Bignon | 2.582 | 27,54 | 44140 | 44014 |
| Maisdon-sur-Sèvre | Maezon-ar-Gwini | 2.050 | 17,45 | 44690 | 44088 |
| Montbert | Monteverzh | 2.296 | 28,24 | 44140 | 44102 |
| Remouillé | Ruvelieg | 1.443 | 21,38 | 44140 | 44142 |
| Vieillevigne | Henwinieg | 3.263 | 51,76 | 44116 | 44216 |
| Cantó | Kelenneg-ar-Mewan | 18.077 | 193,41 | - | 4401 |

## Història

Llista dels consellers generals successius :
| Data d'elecció | Identitat | Partit |
| 1979-1998 | Paulette Gandemer | |
| 1998- | Bernard Deniaud | PS |
| les dades anteriors no són pas conegudes ||||

## Enllaços externs

* Resultats de les eleccions cantonals de 2007
# Puig d'en Ponç (Santa Cristina d'Aro)

El Puig d'en Ponç és una muntanya de 412 metres que es troba al municipi de Santa Cristina d'Aro, a la comarca catalana del Baix Empordà.
Al cim podem trobar-hi un vèrtex geodèsic (referència 30914001). Al seu vessant nord neix la Riera de Mas Riera.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Roca del Viladre

La Roca del Viladre és una muntanya de 2.452 metres que es troba al municipi de Cava, a la comarca de l'Alt Urgell.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Meja

Meja o Mehja fou una thikana o jagir de la part central de l'antic principat de Mewar, formada per 16 pobles. La capital era el poble de Meja a uns 130 km al nord-est d'Udaipur (ciutat) amb 1027 habitants el 1901. Pagava un tribut de 32000 rúpies al darbar (administració) de l'estat.
La thikana es va crear el 1862. A la mort de Prithwi Singh, rawat d'Amet, sense successió, vers 1860, aquesta thikana fou reclamada per Zalim Singh de Bemali per al seu fill, però el maharana de Mewar, Swarup Singh, li va refusar; poc després Swarup va morir (1861); el maharana següent Shambhu Singh, va permetre a Amar Singh, el fill de Zalim, ocupar Amet i li va donar el títol de rawat, i finalment un any després li va donar la thikana de Meja. La dinastia pertany a la família Chondawat del clan sisòdia dels rajputs. El rawat era considerat noble (thakur) de primera classe a Mewar.

## Llista de rawats

* Amar Singh 1862-1896
* Raj Singh (fill) 1896-?
* Jai Singh ?-1948

## Referències

* ↑ Day, Upendra Nath. Mewar Under Maharana Kumbha, 1433 A.D.-1468 A.D. (en anglès). Rajesh Publications, 1978, p. 20.
# Westerlund 1-26

Westerlund 1-26 (també coneguda com Westerlund 1 BKS A o Westerlund 1 BKS AS, de vegades abreujada com a W26 i W1-26; abreviatura estàndard Wd 1-26) és una estrella hipergegant vermella que s'hi troba dins del cúmul estel·lar Westerlund 1. És un dels estels més grans coneguts. Té aproximadament 2.544 radis solars. Va ser descoberta per l'astrònom Bengt Westerlund el 1961..
Des del seu descobriment, Westerlund 1-26 ha estat coneguda com una poderosa font d'ones de ràdio. Les seves propietats físiques no es coneixen bé, a causa de la distància interestel·lar entre la Terra i el cúmul. La seva forta emissió de ràdio condueix a diferents estimacions de la seva grandària. Però estimacions precises donen un radi dins entre els 1.500 radis solars. No obstant això, quan es va prendre aquest tipus d'escala, els primers càlculs li van atorgar un radi aproximat de 2.500 radis solars.
Westerlund 1-26 es classifica com hipergegant lluminós, ocupant la part superior dreta del diagrama de Hertzsprung-Russell. Amb una temperatura en la seva superfície aproximadament d'uns 3.000 K, és una hipergegant relativament jove, emetent principalment energia infraroja de l'espectre. També mostra una enorme pèrdua de massa considerable, cosa que suggereix que pot evolucionar en un estel Wolf-Rayet.
Westerlund 1-26 s'ha vist com un estel que canvia el seu tipus d'espectre en diversos períodes, però no s'ha vist canviar la seva lluminositat, a diferència d'altres estels. Una possibilitat és que la desaparició de la pols sols passa per una longitud d'ona en particular en l'espectre, cosa que permet que només el color que és visible siga visible per períodes mentre que aquesta lluentor desapareix quan aquest queda bloquejat. Però si no canvia la seva lluminositat, serà el primer estel variable descobert del seu tipus.
A l'octubre de 2013, els astrònoms usant el VLT Survey Telescope van descobrir que Westerlund 1-26 està envoltada per un núvol brillant ionitzat d'hidrogen. Aquesta és la primera "nebulosa ionitzada" que s'ha descobert al voltant d'un estel gegant vermell. La nebulosa s'estén 1,3 parsecs al voltant de l'estel, conté un material considerable, amb una temperatura de 800 K. Per estranya que semble, la nebulosa és molt similar a la de Sanduleak -69° 202a abans que esclatara com la SN 1987A.

## Referències

* ↑ Ignacio Negueruela «A serendipitous survey for variability amongst the massive stellar population of Westerlund 1» (en anglès). Astronomy and Astrophysics, 5-2010, pàg. 87–87. DOI: 10.1051/0004-6361/200913820.
* 1 2 3 URL de la referència: https://arxiv.org/abs/1309.4086.
* ↑ URL de la referència: https://arxiv.org/abs/1211.5832.
* 1 2 3 4 5 6 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «Surprise Cloud Around Vast Star». [Consulta: 15 octubre 2013].
# Albúlids

Els albúlids o peixos os (Albulidae) és una família de peixos actinopterigis, l'única família inclosa en l'ordre dels albuliformes. Es distribueixen per mars tropicals, rarament en aigües salobres o de riu.

## Gèneres i espècies

Per a alguns autors dins de l'ordre Albuliformes s'inclouen els subordres Albuloidei i Notacanthoidei, mentre que per a altres autors els segons se separen en ordre Notacanthiformes mentre que els Albuliformes queden amb una única família, que té 8 espècies en 2 gèneres:
* Ordre Albuliformes o Subordre Albuloidei:
** Família Albulidae
*** Subfamília Albulinae
**** Gènere Albula (Scopoli 1777)
***** Albula argentea (Foster 1801)
***** Albula esuncula (Garman 1899)
***** Albula forsteri Valenciennes 1847
***** Albula gilberti Pfeiler & van der Heiden, 2011
***** Albula glossodonta (Forsskål 1775) - Peix os de l'Indus-Pacífic
***** Albula koreana Kwun & Kim, 2011
***** Albula nemoptera (Fowler 1911) - Macabí de bri
***** Albula neoguinaica Valenciennes 1847
***** Albula oligolepis Hidaka, Iwatsuki & Randall, 2008
***** Albula virgata Jordan & Jordan 1922)
***** Albula vulpes (Linnaeus 1758) - Peix os
*** Subfamília Pterothrissinae
**** Gènere Pterothrissus (Hilgendorf 1877)
***** Pterothrissus belloci Cadenat 1937
***** Pterothrissus gissu Hilgendorf 1877

## Enllaços externs

* Albula a la Fishbase (anglès)
# Divisió de Nagpur

La divisió de Nagpur és una entitat administrativa de Maharashtra, a l'extrem oriental de l'estat. Junt amb la divisió d'Amravati conformen la regió de Vidarbha.
La divisió fou creada el 1861 quan es van crear les Províncies Centrals per la unió de la Província de Nagpur i els Territoris de Saugor i Nerbudda. Fins al 1861 la divisió de Nagpur era part de la província de Nagpur (annexionada el 1853) però no existia com entitat administrativa. La divisió de Nagpur la formaven els següents districtes:
* Districte de Balaghat
* Districte de Wardha
* Districte de Nagpur
* Districte de Chanda
* Districte de Bhandara
La superfície era de 60.919 km² i la població el 1881 de 2.758.116 habitants, el 1891 de 2.982.539 habitants i el 1901 de 2.728.063 habitants. Els hindús eren el 84% i animistes el 13% i hi havia minories de musulmans, jainistes i cristians. Les ciutats eren 24 (de 59 a tota la província) amb 7.898 pobles. La capital era Nagpur amb 127.734 habitants. El campament militar era Kamptee (38.888 habitants) a 15 km de Nagpur.
Després de la independència les Províncies Centrals i Berar van esdevenir l'estat de Madhya Bharat i després, per la unió amb Bhopal, l'estat de Madhya Pradesh l'1 de novembre de 1956. En aquest moment les divisions de Amravati i Nagpur foren transferides a l'estat de Bombai excepte el districte de Balaghat que va restar a Madhya Pradesh. L'estat de Bombai fou rebatejat Maharashtra el 1860.
La divisió va quedar formada per quatre districtes als que es van afegir els de nova creació, fina l'actualitat que són sis districtes:
* Districte de Wardha
* Districte de Nagpur
* Districte de Chandrapur
* Districte de Bhandara
* Districte de Gadchiroli
* Districte de Gondia
La superfície és de 51.336 km² i la població de 10.665.939 habitants al cens del 2001.

## Bibliografia

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Cantó de Bourgneuf-en-Retz

El cantó de Bourgneuf-en-Retz (bretó Kanton Bourc'hnevez-Raez) és una divisió administrativa francesa situat al departament de Loira Atlàntic a la regió de Loira Atlàntic, però que històricament ha format part de Bretanya.

## Composició

El cantó aplega 6 comunes:
| Nom francès | Nom bretó | Població | km² | Codi Postal | Codi INSEE |
| Bourgneuf-en-Retz | Bourc'hnevez-Raez | 2.403 | 53,19 | 44580 | 44021 |
| Chéméré | Keverieg | 1.583 | 37,31 | 44680 | 44040 |
| Fresnay-en-Retz | Onnod-Raez | 855 | 20,49 | 44580 | 44059 |
| La Bernerie-en-Retz | Kerverner-Raez | 2.139 | 6,08 | 44760 | 44012 |
| Les Moutiers-en-Retz | Mousterioù-Raez | 905 | 9,57 | 44580 | 44106 |
| Saint-Hilaire-de-Chaléons | Sant-Eler-Kaleon | 1.545 | 34,98 | 44680 | 44164 |
| Cantó | Bourc'hnevez-Raez | 9.430 | 161,62 | - | 4405 |

## Història

Llista dels consellers generals successius :
| Data d'elecció | Identitat | Partit | Qualitat |
| 1982- | Jean-Raymond Audion | RPR, després UMP | |
| les dades anteriors no són pas conegudes ||||

## Enllaços externs

* Resultats de les eleccions cantonals de 2007
# Puig d'en Roquet

El Puig d'en Roquet és una muntanya de 430 metres que es troba al municipi de Santa Cristina d'Aro, a la comarca catalana del Baix Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Mentougou

El districte de Mentougou (Xinès simplificat: 门头沟区; Xinès tradicional: 門頭溝區; pinyin: Méntóugōu Qū) és un districte del Pequín occidental. S'extèn 1,321 quilòmetres quadrats, té una població de 266,591 habitants (Cens de l'any 2000), i està subdividit en 4 subdistrictes de la ciutat de Pequín i 9 pobles (1 del qual és un suburbi de la ciutat de Pequín). Limita amb els districtes de pequinesos de Changping al nord-est, Haidian i Shijingshan a l'est, Fengtai al sud-est, i Fangshan al del sud, així com amb la província Hebei a l'oest i nord-oest.
Situat en els Turons Occidentals de Pequín, el seu terreny muntanyós, que inclou cent o més cims, ocupa un 93% de l'àrea sencera.

## Turisme

Mentougou es va fent popular com a destinació turística. Entre les seves atraccions principals es troben el Temple de Jietai, el Temple de Tanzhe, l'Escorranc Longmen, el Mont Baihua, el Mont Ling (Pequín) (la muntanya més alta de Pequín, amb una alçada de 2,303 metres), el Mont Miaofeng, i el poble de Cuandixia.

## Divisions administratives

Hi ha 4 subdistrictes i 6 ciutats, 3 de les quals s'anomenen "àrees", degut a les particularitats de la nomenclatura xinesa. (地区) label:
| Nom | Xinès (Caràcters simplificats) | Pinyin | Població (2010) | Superfície (km²) |
| Dayu Subdistricte | 大峪街道 | Dàyù Jiēdào | 80,413 | 4.40 |
| Chengzi Subdistricte | 城子街道 | Chéngzi Jiēdào | 34,555 | 2.90 |
| Dongxinfang Subdistricte | 东辛房街道 | Dōngxīnfáng Jiēdào | 27,335 | 18.00 |
| Datai Subdistricte | 大台街道 | Dàtái Jiēdào | 11,296 | 81.00 |
| Wangping (població) Àrea | 王平(镇)地区 | Wángpíng (Zhèn) Dìqū | 6,513 | 46.00 |
| Yongding (població) Àrea | 永定(镇)地区 | Yǒngdìng (Zhèn) Dìqū | 42,446 | 68.60 |
| Longquan (població) Àrea | 龙泉(镇)地区 | Lóngquán (Zhèn) Dìqū | 32,149 | 49.00 |
| Tanzhesi població | 潭柘寺镇 | Tánzhèsì Zhèn | 8,672 | 73.20 |
| Junzhuang població | 军庄镇 | Jūnzhuāng Zhèn | 12,516 | 34.00 |
| Yanchi població | 雁翅镇 | Yànchì Zhèn | 6,587 | 239.00 |
| Zhaitang població | 斋堂镇 | Zhāitáng Zhèn | 10,817 | 392.40 |
| Qingshui població | 清水镇 | Qīngshuǐ Zhèn | 7,906 | 339.00 |
| Miaofengshan població | 妙峰山镇 | Miàofēngshān Zhèn | 9,271 | 110.00 |

## Referències

* ↑ These towns are officially classified as subdistricts, but as they coincide with the area of the same name, they are commonly named "areas" (地区)
* ↑ «Còpia arxivada» (en chinese). National Bureau of Statistics of the People's Republic of China. Arxivat de l'original el 2013-02-19. [Consulta: 7 agost 2013].
* ↑ Census Office of the State Council of the People's Republic of China; Population and Employment Statistics Division of the National Bureau of Statistics of the People's Republic of China {{{títol}}}. 1. Beijing: China Statistics Print, 2012. ISBN 978-7-5037-6660-2.
# Aulorrínquids

Els aulorrínquids (Aulorhynchidae) són una família de peixos teleostis de l'ordre Gasterosteiformes. Es distribueixen per les costes del Pacífic nord, des del Japó fins a Mèxic.

## Gèneres i espècies

Existeixen només dues espècies d'aquesta família:
* Gènere Aulichthys
** Aulichthys japonicus (Brevoort en Gill, 1862)
* Gènere Aulorhynchus
** Aulorhynchus flavidus (Gill, 1861)
# Dondi Lohara

Dondi Lohara fou un estat tributari protegit del tipus zamindari, agregat al districte de Raipur a les Províncies Centrals de l'Índia Britànica. La superfície era de 943 km² i la població (1881) de 30.134 habitants repartits en 120 pobles.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Cantó de Beaupréau

El cantó de Beaupréau és un cantó francès del departament de Maine i Loira, situat al districte de Cholet. Té 12 municipis i el cap es Beaupréau.

## Municipis

* Beaupréau
* Andrezé
* Bégrolles-en-Mauges
* La Chapelle-du-Genêt
* Gesté
* Jallais
* La Jubaudière
* Le May-sur-Èvre
* Le Pin-en-Mauges
* La Poitevinière
* Saint-Philbert-en-Mauges
* Villedieu-la-Blouère

## Història

Llista dels consellers generals successius :
| Data d'elecció | Identitat | Partit |
| 1945-1958 | Pierre de Blacas | Divers droite |
| 1958-1976 | André Chiron | MRP, després divers droite |
| 1976 | Paul Grimaud | Divers droite |
| 1976-1994 | Jean Séchet | UDF-CDS |
| 1994-2008 | Dominique Brossier | UDF |
| 2008- | Gilles Leroy | UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 20.237 | 21.498 | 22.794 | 24.743 | 25.500 | 25.694 | 27.558 |
| A partir de 1990: Població sense dobles comptes |||||||
# Vicenç Artigas i Albertí

Vicenç Artigas i Albertí (Barcelona, 18 d'abril de 1876 - Barcelona, 1963) fou un arquitecte català.

## Biografia

Era fill de l'arquitecte Josep Artigas i Ramoneda (†1911), natural de Barcelona i de Cristina Albertí i Mataró (†1930), natural de Lloret de Mar.
Casat amb Rosa Riera, varen ser pares del metge Vicenç Artigas i Riera] Es va titular com a arquitecte l'any 1900, segons consta a l'Anuari de l'Associació d'Arquitectes de Catalunya, de la que n'era membre des del 1908. Va ser professor de la Escuela de Artes y Oficios Artísticos y Bellas Artes de Barcelona (Llotja).
Els seus treballs són escassament coneguts i les obres que es troben ressenyades en un o altres tipus de publicacions només ofereixen de manera molt puntual el registre del que pogué ser la seva activitat. Al cementiri de Lloret de Mar el Panteó Cabañas, l'Hipogeu Carreras, l'Hipogeu Durall i Maig i l'Hipogeu Pujol i Masferrer. Són quatre sepulcres que formen part de l'Inventari del Patrimoni Arquitectònic de Catalunya.
També va fer la nova seu social de L'Espanya Industrial a la plaça d'Urquinaona. Fou regidor de l'Ajuntament de Barcelona el 1923 i caporal del Sometent de Sarrià.

## Referències

* ↑ «esquela de l'arquitecte Joseph Artigas y Ramoneda». La Vanguardia, 30-12-1911, pàg. 1.
* ↑ «Doña Cristina Albertí y Mataró». La Vanguardia, 01-03-1930, pàg. 2.
* ↑ AAVV. Memoria de la Escuela de artes y oficios artísticos y bellas artes. 1924-1925 (en castellà). 1926a ed.. Barcelona: Escuela de artes y oficios artísticos y bellas artes, 1926, p. 18.
* 1 2 «Panteó Cabañas». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.
* ↑ Julià Cèlia Canyelles. Els governs de la ciutat de Barcelona (1875-1930). Ajuntament de Barcelona, 2013, p. 110. ISBN 978-84-9850-461-3.
# Roca Guardiola

La Roca Guardiola és una muntanya de 1.457 metres que es troba al municipi de les Valls d'Aguilar, a la comarca de l'Alt Urgell.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Sargantana tirrena

La sargantana tirrena (Podarcis tiliguerta) és una espècie de sauròpsid (rèptil) escatós de la família Lacertidae endèmica de Còrsega i Sardenya, que mesura entre 200-250 mm. Habita terrenys molt secs fins als 1.800 m.
# Dudod

Dudod fou un estat tributari protegit, una thikana feudataria de Jodhpur formada per 4 pobles a la pargana de Sojat. La governaven rajputs rathors del clan Champawat. Fou concedit a Kunwar Sangram Singh, fill de Thakur Prem Singh de Pali, el 1768, pel maharajà Vijai Singh de Jodhpur o Marwar.

## Llista de thakurs

* Thakur SANGRAM SINGH 1768-?
* Thakur SHIV SINGH ?-1792 (+ 1792 a la batalla de Mundwa)
* Thakur DEEP SINGH 1792-?
* Thakur SHER SINGH
* Thakur AMAR SINGH
* Thakur BHAIRU SINGH ?-1949

## Referències

* Genealogia per H. Soszynski
# Cantó de Château-Gontier-Est

El cantó de Château-Gontier-Est és un cantó francès del departament del Mayenne, situat al districte de Château-Gontier. Té 4 municipis i part del de Château-Gontier.

## Municipis

* Azé
* Château-Gontier (part)
* Fromentières
* Ménil
* Saint-Fort
Llista dels consellers generals successius :
| Data d'elecció | Identitat | Partit |
| 1985-2004 | Marcelle Chiron | Divers droite |
| 2004- | Philippe Henry | Divers droite, després AC |
| les dades anteriors no són pas conegudes ||||
# Puig Major (Baix Empordà)

El Puig Major és un puig de 171 metres amb el cim inclòs al municipi de Pals, a la comarca del Baix Empordà, tanmateix és més proper a la urbanització de Palsmar i sa Tuna (Begur).

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Roques Agudes

Les Roques Agudes és una muntanya de 1.828 metres que es troba al municipi de les Valls d'Aguilar, a la comarca de l'Alt Urgell.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya